
Д О К Л А Д Н А   З А П И С К А

От Себихан Керим Мехмед  –  кмет на община  Крумовград

Относно: Информация за актуализирано  разпределение на промените по  бюджета на община Крумовград  за третото тримесечие на 2024 година


Дами и господа общински съветници,
Бюджетът на община Крумовград е приет на заседание на Общинския съвет на 15.02.2024 година в  размер на 52 721 266 лева. В изпълнение на разпоредбите на ПМС 13/2024 година за изпълнение на държавния бюджет за 2024 година бюджета на общината е актуализиран многократно с писма от Министерство на финансите, както и с  получените трансфери. Общия размер на бюджета  към 30.03.2024 г. е достигнал 54 039 119  лева,  към 30.06.2024 г е 56 739 997 лева, а към 30.09.2024 г. е 57 934 200 лева.
 Увеличението на бюджета за третото тримесечие на 2024 година е  в размер  на 1 194 203 лева. 
В  резултат на получени писма от министерството на финансите за изменение на бюджетните взаимоотношения с централния бюджет и с получени целевите трансфери, изменението на бюджета е както следва:
1. Увеличаване на трансфера по бюджета на общината за изплащане на присъдена издръжка  за първото шестмесечие на 2024 г.,съгласно писмо на МФ  ФО -51/22.07.2024 година  с 2 238 лева.
2.Увеличаване на целевите трансфери, съгласно писмо на МФ ФО-53/22.07.2024 г. за субсидиране по вътрешноградски и междуселищни пътнически превози  и за компенсиране на безплатни и по намалени цени пътувания в размер на 80 532 лева.
3.Увеличаване на общата субсидия, съгласно писмо на МФ ФО – 57/08.08.2024 г. в размер на 3 000 лева за финансово осигуряване на дейности по национални програми за развитие на образованието, съгласно ПМС № 256 от 2024 г.
4.Увеличаване на общата субсидия, съгласно писмо на МФ ФО – 64/24.08.2024 г. в размер на 104 539 лева по Национална програма „Оптимизиране на вътрешната структура на персонала“, съгласно ПМС № 296 от 2024 г.
5.Увеличаване на целевите трансфери, съгласно писмо на МФ ФО – 67/24.09.2024 г. в размер на 360 447 лева за подготовката и произвеждането на изборите за народни представители за Народно събрание на 27 октомври 2024 г., съгласно ПМС № 305/2024 г.

6. Получени трансфери от агенцията за социално подпомагане  за предоставяне на социалната услуга - личен асистент по закона за личната помощ – 648 950 лева
7.Получен трансфер от АСП по „Приемна грижа“ – 12 708 лева;
8. Получен трансфер от ПУДООС – 3 750 лева;
9.Трансфери от Агенцията по заетостта – 41 039 лева;
10.Актуализация на бюджета с Решение на ОбС – - 63 000 лева.
На база на получените писма от МФ и получените трансфери  със заповеди на кмета на общината и с решение на ОбС през първото тримесечие бюджета на общината е актуализиран със 1 194 203 лева.

Изменението на бюджета в разходната му част по параграфи и подпараграфи е видно от Приложение № 1 към докладната. 
Субсидията от 80 532 лева за междуселищните превози е отразено в дейност „Други дейности по транспорт, пътища, пощи и далекосъобщения“, а средствата за компенсиране на пътуванията на пенсионерите и в дейност „Други служби и дейности по социалното осигуряване“. 

Получената обща субсидия е отразена по дейности във функция „Образование“ съгласно получените писма.

Получените трансфери за финансиране на социалните  услуги  за личен асистент по закона за личната помощ, приемна грижа и трансферите за временна заетост от 702 697 лева са отразени във функция „Социално осигуряване, подпомагане и грижи”.

Получените целеви трансфери за организиране и подготовка на изборите  в размер на 360 447 лева са отразени в дейност „Държавни и общински служби и дейности по изборите”.
На основание  чл. 21, ал. 1, т. 6 от ЗМСМА и във връзка с чл.56 и чл. 125, ал. 4 от Закона за публичните финанси и чл. 42, ал. 4  от Наредба за условията и реда за съставяне на тригодишната бюджетна прогноза за местните дейности и за съставяне приемане, изпълнение и отчитане на бюджета на община Крумовград предлагам Общинския съвет да вземе следното




              Р Е Ш Е Н И Е:


Приема информация за актуализираното разпределение на промените по бюджета на община Крумовград  за третото тримесечие на 2024 година, съгласно Приложение № 1, неразделна част от решението.







Внесъл: _________________







                        / Себихан Мехмед/
Изготвил:______________   


/В. Хаджиева/
